jkorsvik/nowiki_second_scrape_merged huggingface dataset:
Tonanitla

Tonanitla er en kommune sone XVI i den meksikanske delstaten México, rett nord for Mexico by, og utgjør en del av storbyområdet ZMCM. Den fikk status som egen kommune 3. desember 2003, etter at området hadde vært en del av Jaltenco kommune, som det ikke engang grenser til. Tonanitla har 8 081 innbyggere (2005) og et areal på 17,1 km². Administrasjonssentrum er Santa María Tonanitla.
Jaltenco

Jaltenco er en landsby og en kommune sone XVI i den meksikanske delstaten México, nord for Mexico by. Den har 26 359 innbyggere og et areal på 3,3 km². Den grenser til Zumpango i nord og Nextlalpan i sør.
Navnet Jaltenco er nahuatl og betyr «Sted ved sandkanten».
Monarkisme

Monarkisme er en statsteoretisk posisjon i favør av monarki, altså et arvelig konge- keiser- eller fyrstedømme. Den kan avgrenses fra diktatur ved at arveligheten av makten står sentral. Beslektet er rojalisme. Rojalister har vært og er personer som tar parti for et monarki i motsetning til republikanere, særlig i 1700- og 1800-tallets Storbritannia og Frankrike.
Begrepet er avledet fra franske monarchisme, igjen fra gammelfranske monarchie, «monarki», som kommer fra senlatin monarchia, lånt fra greske monarkhia, «absolutt styre», «enevelde», bokstavelig «styre av én», fra monos, «alene» + arkhein, «å styre».


== Referanser ==


== Se også ==
Monarki
Monark
Erik Jonvik

Erik Lundanes Jonvik (født 29. desember 1990) er en norsk fotballspiller som spiller for KFUM. Han  spilte for Sarpsborg 08 Fotballforening i 2011 og 2012, men fikk ikke fornyet tillit etter 2012-sesongen. Jonvik kom til Sarpsborg 08 fra KFUM før sesongen 2011.
Jonvik er også landslagsspiller i futsal der han blant annet var med og spilte EM-kvalifisering i 2011.


== Referanser ==


== Eksterne lenker ==
Erik Jonvik klar for 08
Rojalisme

Rojalisme er en politisk ideologi som legger vekt på å støtte en spesiell monark som statsoverhode for et spesielt monarki, eller et spesielt dynastisk krav. Dette skiller seg prinsipielt fra monarkisme, som er støtte til et (hvilket som helst) monarkistisk styre og ikke nødvendigvis en spesiell monark. Oftest er termen rojalisme brukt om støtte til et allerede eksisterende monarkistisk regime eller et som nettopp er styrtet for å opprette en republikk.


== I Storbritannia ==
Rosekrigene satte yorkistene opp mot lancastrianerne, som støttet henholdsvis representanter fra huset York og huset Lancaster.
De som støttet kong Karl I og siden kong Karl II under den engelske borgerkrigen.
Jakobittene var tilhengere av den avsatte Jakob II og hans familie etter den ærerike revolusjon.
Williamistene støttet Vilhelm III og stod mot jakobittenes krav.
Lojalister i USA under den amerikanske revolusjonen, den vil si de som ikke støttet løsrivingen fra Storbritannia og oppretting av republikken.


== I Frankrike ==
De som støttet huset Bourbon under og etter den franske revolusjonen.
Legitimistene, franske rojalister som mener at kongen av Frankrike og Navarra må bli valgt i henhold til salisk lov.
Chouannerie, en gruppe franske rojalister under den franske revolusjonen.
Ultra-rojalistene, en 1900-talls reaksjonær fraksjon i det franske parlamentet.
Orléanistene, som sent i 1800- og 1900-tallets Frankrike, støttet Orléans sidegrena av den franske kongefamilien, som kom til makta i Frankrike under julimonarkiet.
Bonapartistene, tilhengere av det keiserlige huset Bonaparte.


== I Nederlandene ==
Oranienisme i Nederland, Belgia, og Luxembourg støtter huset Oranien-Nassau.
Tilhengere av Leopold IIIs tilbakekomst som konge av Belgia etter andre verdenskrig, kalles leopoldister.


== I Portugal ==
Miguelistene, støttet kong Miguel


== I Spania og det spanske imperiet ==
Karlisme, spanske legitimister som ønsket å sette en sidegren av huset Bourbon på den spanske tronen.
Rojalistene (den spansk-amerikanske revolusjonen), støttet det spanske imperiet under de hispanoamerikanske uavhengighetskrigene
SIPRNet

Secret Internet Protocol Router Network (SIPRNet) er en sammenkobling av datanettverk for USAs utenriksdepartement og forsvarsdepartement. Dette amerikanske regjeringsnettet fungerer som transport innen et lukket intranett av materiale særlig fra disse etaters utenriksposteringer, særlig for den slags som ikke skal offentliggjøres eller transporteres i offentlig mer alment tilgjengelige systemer. Det fungerer som transportør av dokumenter, e-poster og lignende, og er således å betrakte som en lukket versjon av det sivile internettet.
Materialet er gradert opp til og inklusive det amerikanske graderingsnivå «SECRET»/hemmelig. Materiale som er høyere sekretessgradert enn dette transporteres på et annet system, Joint Worldwide Intelligence Communications System.
Arbeidet med oppbyggingen av SIPRNet begynte i 1991 på oppdrag av Pentagon.


== Referanser ==


== Eksterne lenker ==
DISA
Secret Internet Protocol Router Network (SIPRNET) by the Federation of American Scientists' Intelligence Resource Program (FAS)
Using the SIPRNET – Guide to using the SIPRNet  (fra rjhresearch.com)
Tahitis herrelandslag i fotball

Tahitis herrelandslag i fotball representerer Fransk Polynesia i fotball på herresiden. Laget er underlagt landets fotballorganisasjon, Fédération Tahitienne de Football, som er medlem av OFC og FIFA.
De er rangert som nr. 138 på FIFAs ranking, med 215 poeng pr juni 2013.Landslaget vant Oseaniamesterskapet i fotball for herrer i 2012. I 2013 deltar laget i FIFAs konføderasjonscup, der det møter Spania, Nigeria og Uruguay i gruppe B. I første kamp mot Nigeria, som Tahiti tapte 6–1, nådde laget sitt mål om å score i turneringen.Hjemmelandskampene spilles på Stade Pater Te Hono Nui i Pirae.


== VM-resultater ==
1930-1990: Deltok ikke
1994-2010: Ikke kvalifisert


== Resultater fra Oceania Nations Cup ==
1973 – 2.-plass
1980 – 2.-plass
1996 – 2.-plass
1998 – 4.-plass
2000 – Runde 1
2002 – 3.-plass
2004 – 4.-plass
2008 – ikke kvalifisert
2012 – 1.-plass


== Resultater fra South Pacific Games ==
1963 – 3.-plass
1966 – 1.-plass
1969 – 2.-plass
1971 – 3.-plass
1975 – 1.-plass
1979 – 1.-plass
1983 – 1.-plass
1987 – 2.-plass
1991 – Runde 1
1995 – 1.-plass
2003 – 4.-plass
2007 – Runde 1


== Managere ==
F. Vernaudon (1973)
Umberto Mottini (1995–1996)
Gerard Kautai (1996)
Alain Rousseau/Eddy Rousseau (1997–1998)
Patrick Jacquemet (2002)
Gerard Kautai (2004–2007)
Eddy Etaeta (2004–)


== Spillere og rekorder ==
Lagets høyeste FIFA ranking er 111.-plass, som de hadde i august 2002. Deres laveste ranking er 195.-plass, fra november 2009.
Lagets toppscorer er Felix Tagawa, med 14 mål.
Den største seieren de har greid er 30–0 mot Cookøyene den 2. september 1971. Deres største tap er 10–0 mot New Zealand, den 4. juni 2004.


== Referanser ==


== Eksterne lenker ==
Offisielt nettsted 
(en) Tahiti national football team – kategori av bilder, video eller lyd på Commons 
Tahiti Arkivert 20. juni 2013 hos Wayback Machine. på FIFAs hjemmeside.
Tahiti på OFCs hjemmeside.
Bakke Mølle

Bakke Mølle var en bedrift beliggende ved Akerselva i Nydalen i Oslo, et par hundre meter sør for dagens Gullhaug bru.

Den første mølla på Bakke gård ble anlagt i 1811, av Hans Nielsen Hauge som nettopp var sluppet ut av fengsel etter sin «ulovlige» predikantvirksomhet. Han hadde nettopp fått Bakkehaugen gård (beliggende lenger vest) fra sin bror og fikk bygget demning og mølle, med møllehjul og «4 stene og en Grynsten». Han gjorde det godt økonomisk, og kunne i nødsårene fram mot 1814 drive gratisbespisning for fattige på Bakke. Han eide Bakke Mølle til han solgte i 1824.
Straks etter ble både demning og mølle tatt av flom. Anlegget ble gjenoppbygget og skiftet eier. I et par generasjoner var det hos firmaet Peter Larsen & Co. Bakke Mølle var en sentral bedrift i Nydalen, og i en periode på 1800-tallet sto Bakke Mølle i fellesskap med Nydalens Compagnie og Christiania Spigerverk for driften av den bruksskolen som ble drevet for arbeiderungene i dalen.Mølla brant to ganger, i 1900 og i 1924. Begge ganger ble den gjenreist i ny og forbedret utgave. Den ble til slutt overtatt av Bjølsen Valsemølle.
Men Bjølsen drev også Nedre Foss mølle, og mente etter hvert at drift av tre møller langs Akerselva var for lite rasjonelt, to måtte holde. I 1942 ble derfor Bakke Mølle på nytt budt fram for salg. 
Etter hvert som Spigerverket hadde bygget ut i Nydalen hadde Bakke Mølles 15 mål store tomt blitt liggende som en «tarm» inn i verkets anlegg. Bakke Mølle omfattet dessuten eiendomsretten til halvdelen av vannfallene ved broen. Og selve mølla var en 5-etasjes bygning med en grunnflate på 4000 kvadratmeter. Det gjorde at verket fant det interessant å ta over.
Spigerverket kjøpte Bakke Mølle for 400 000 kroner, og tok de to nederste etasjene i bruk som materiallager. De tre øverste ble først brukt som sesonglager for redskap, og som midlertidig lagerplass for maskiner og deler ved store ombygginger i 1946-1953. Senere ble det kontorer for andre deler av Spigerverkskonsernet: Bremanger Smelteverk, varmegropselskapet og rasjonaliseringsavdelingen.
Da Spigerverket trappet ned i Nydalen ble lokalene overtatt av andre. I dag har Oslo kommune, Bydel Nordre Aker kontorer i Bakke Mølle-bygget. Gateadressen er Nydalsveien 21.


== Referanser ==
Harald Reitan

Harald Reitan (født 19. januar 1950 i Ålen i Sør-Trøndelag) er frilansjournalist, og tidligere journalist og programleder i NRK i 32 år.
I perioden 2000-2005 var han leder for naturredaksjonen i NRK, med ansvar for TV-programmet Ut i naturen og radioprogrammet Naturens verden. Han sto for oppstarten av hageserien på TV, Grønn glede, som eksisterte i 14 sesonger, til 2015). 
I 2006-2015 var han leder for Perspektiv-redaksjonen som produserte arkivbaserte TV-dokumentarer. Redaksjonen har vunnet den norske TV-prisen Gullruten to ganger; for serien Tilbake til 70-tallet i 2009 og Overeksponert i 2012. Perspektiv-redaksjonen har laget serier som Tilbake til 60-tallet, Og nå: Reklame!, Kjære dagbok, En sterk historie, Ibsens dramatiske kvinner, Alt var bedre før, Bykjærlighet, Okkupert hverdag, NRK-jubileumsserien Med lisens til å sende og enkeltdokumentarene Pionertida i NRK Fjernsynet, Historien om en øy (Utøya), ‘’Holmenkollen - ideen om oss selv’’ og Willochs historie. 
Harald Reitan har i samarbeid med Meteorologisk institutt gitt ut boka Været i Norge 1995-2005. Han har senere vært programleder i Jukebox i NRK P1+, og reporter i Ekko i NRK P2. Per 2023 er han skrivende frilansjournalist.


== Referanser ==


== Eksterne lenker ==
(en) Harald Reitan på Internet Movie Database
Alaskaelg

Alaskaelg (Alces americanus gigas) er den fysisk største underarten av amerikansk elg. Den lever i Alaska og deler av Nord-Canada. Underarten er svært utsatt for troféjakt. Alaskaelgen ble tidligere regnet som en underart av elg, men denne er nå delt i artene europeisk elg (Alces alces) og amerikansk elg (Alces americanus). Sistnevnte kalles også sibirsk elg, fordi flere av underartene lever i Asia.
Den største alaskaelgen man kjenner til, ble skutt i det vestre Yukon i september 1897. Den veide 820 kg og målte 233 cm i skulderhøyde. Normalt blir oksen omkring 635 kg tung og 210 cm i skulderhøyde, mens kua blir omkring 478 kg og 180 cm.


== Se også ==
Hjortedyr


== Referanser ==


== Eksterne lenker ==
(en) Alaskaelg i Global Biodiversity Information Facility 
(en) Alaskaelg hos ITIS 
(en) Alaskaelg hos NCBI 
(en) Kategori:Alces alces gigas – bilder, video eller lyd på Wikimedia Commons
Georg von Frundsberg

Georg von Frundsberg, også omtalt  som Fronsberg og Freundsberg (født 24. september 1473 i Mindelberg, død 20. august 1528 samme sted) var en sørtysk landsknekt og ridder i tjeneste for habsburgiske keisere i Det tysk-romerske rike.
Han kom fra en tyrolsk med en rekke riddere som hadde slått seg ned i Øvre Schwaben. Han kjempet for keiser Maximilian I i den schwabiske krig i 1499 og ble blant annet sendt til Italia for å assistere hertugen av Milano Ludovico Sforza fra Huset Sforza i hans kamp mot franskmennene.
Maximilian I slo han til ridder i 1504 for sin innsats for ham.
Han førte eget befal fra 1510. Frundsberg var en meget dyktig taktiker og ga store bidrag til den keiserlige seieren i slaget ved Pavia i 1525 under Karl V, hvor Frundsberg hadde kommandoen over 15 000 mann.


== Annet ==
Under andre verdenskrig ble Waffen-SS-divisjonen 10. SS-panserdivisjon Frundsberg oppkalt etter ham.


== Referanser ==


== Eksterne lenker ==
 (en) Georg von Frundsberg – kategori av bilder, video eller lyd på Commons
Mario Monicelli

Mario Monicelli (født 15. mai 1915 i Roma; død 29. november 2010 i Roma) var en italiensk dreiebokforfatter og filmregissør.
Han ble særlig kjent for filmkomedier, innen den genre som er blitt kjent som commedia all'italiana. Han var en av de tre fremste eksponenter for genren, ved siden av Dino Risi og Luigi Comencini.
Han vant Sølvbjørnen som beste regissør ved filmfestivalen i Berlin for filmene Fedre og sønner (1957), Caro Michele (1976) og Il Marchese del Grillo (1981), og Gulløven fra filmfestivalen i Venezia for Den store krigen (1959), og igjen i 1991 for sitt livsverk.
Filmene Den ukjente mann (1958), Den store krigen og La ragazza con la pistola (1968) ble nominert til Oscar i kategorien Beste utenlandske film. 


== Filmografi i utvalg ==
1951 Dyden driver dank (Guardie e ladri)
1957 Fedre og sønner (Padri e figli)
1958 Den ukjente mann (I soliti ignoti)
1959 Den store krigen (La grande guerra)
1960 Deilig - tross alt (Risate di gioia)
1963 I compagni
1965 Casanova '70
1966 Lett på tråden (Le fate)
1968 La ragazza con la pistola
1976 Caro Michele
1981 l Marchese del Grillo


== Referanser ==


== Litteratur ==
Stefano Della Casa: L'armata Brancaleone. Quando la commedia riscrive la storia, Lindau, 2006
Gian Piero Brunetta: Guida alla storia del cinema italiano (1905–2003), Einaudi, 2003
Bruno Torri:: Il cinema italiano dalla realtà alle metafore, Palumbo, 1973
Masolino D'Amico: La commedia all'italiana, Mondadori, 1985
Stefano Della Casa: Storia e storie del cinema popolare italiano, La Stampa, 2001
Aldo Viganò: La commedia italiana in cento film, Le Mani, 1999
Mariano Sabatini og Oriana Maerini: Mario Monicelli, la sostenibile leggerezza del cinema, Edizioni Scientifiche Italiane, 2001
Lo sguardo eclettico – il cinema di Mario Monicelli, Marsilio editori, 2001


== Eksterne lenker ==
(it) Offisielt nettsted 
(en) Mario Monicelli – kategori av bilder, video eller lyd på Commons 
(en) Mario Monicelli – galleri av bilder, video eller lyd på Commons 
(en) Mario Monicelli på Internet Movie Database 
(sv) Mario Monicelli i Svensk Filmdatabas 
(da) Mario Monicelli på Filmdatabasen 
(fr) Mario Monicelli på Allociné 
(en) Mario Monicelli på AllMovie 
(en) Mario Monicelli hos Turner Classic Movies 
(en) Mario Monicelli hos The Movie Database 
(en) Mario Monicelli hos Internet Broadway Database
ALH 84001

ALH 84001 eller Allan Hills 84001 er en meteoritt som ble funnet i Allan Hills i Antarktis den 27. desember 1984 av en amerikansk meteoritt-ekspedisjon. Den hadde ved oppdagelsen en masse på 1,93 kilo, og det antas at den stammer fra planeten Mars. Meteoritten ble verdenskjent i 1996 da NASA-forskere annonserte det de mente kunne være spor av mikroskopiske fossiler etter bakterier fra Mars. 
Steinen er sannsynligvis en av de eldste i solsystemet og ble trolig dannet av smeltet stein for 4,1 milliarder år siden. Man antar at steinen brøt i stykker under et kraftig meteorittnedslag på Mars for 3,9 til 4,0 milliarder år siden, men ble liggende på planeten. Den ble senere fjernet fra overflaten av et annet nedslag for omkring 15 millioner år siden, og kom ned på jorda for om lag 13 000 år siden. Disse tallene har man kommet fram til med radiometrisk datering. 
Om funnene på meteoritten virkelig er tegn på liv på Mars, kommer av abiotiske prosesser på Mars eller er forurenset på jorda etter nedslaget, er en prosess som fremdeles pågår.


== Referanser ==


== Eksterne lenker ==
(en) ALH 84001 sitt oppslag i Meteoritical Bulletin 
(no) «Har NASA funnet liv på Mars?» Nettavisen, 30. november 2010
Allan Hills

Allan Hills er en rekke koller i Victoria Land i Øst-Antarktis. Området ligger 15 kilometer nord-nordvest for Mount Brooke og sørvest for Mawsonbreen ved enden av den Transantarktiske fjellkjede. Kollene utgjør en Y-formet formasjon og er nesten isfrie. Området ble oppdaget av en newzealandsk gruppe under Samveldets trans-antarktiske ekspedisjon 1957–58 og oppkalt etter professor Robin S. Allan ved University of Canterbury, New Zealand.
En rekke meteoritter har blitt funnet her. Meteoritten  ALH 84001, som ble funnet ved Allan Hills i 1984 og antas å stamme fra Mars, kan ifølge NASA-forskere inneholde spor av mikroskopiske fossiler etter bakterier som beviser at det finnes utenomjordisk liv.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 229
«Har NASA funnet liv på Mars?» Nettavisen, 30. november 2010
Mine dager i Paris

Mine dager i Paris er et musikkalbum med Ketil Bjørnstad, utgitt i 1984.


== Sporliste ==
«Mine dager i Paris»
«Bonjour nuit»
«Grace»
«Montparnasse»
«Yves Klein i elven, på ryggen, under broene»
«Boulevard»
«Tango Sorbonne»
«Fra artaud til Pharamond og ut»
«Mine dager i Paris» (pianosolo)


== Eksterne lenker ==
(en) Mine dager i Paris på Discogs
Transvision Vamp

Transvision Vamp var et populært britisk alternativ rock-band.
Bandet ble startet i 1986 av Nick Christian Sayer og Wendy James, og hadde flere sanger på hitlistene på slutten av 1980-tallet. Vokalisten James trakk mye mediaoppmerksomhet grunnet hennes seksuelle og opprørske fremtreden. Bandets opprinnelige besetning var James, Sayer, Dave Parsons (bass), Tex Axile (keyboard) og Pol Burton (trommer).
Bandet slo igjennom internasjonalt med singelen I Want Your Love fra debutalbumet Pop Art (1988), men det var singelen Baby I Don't Care fra 1989 som ble den mest suksessfulle, med tredjeplass på singellisten i både Australia og Storbritannia. Albumet Velveteen ble utgitt kort tid etter, og gikk til topps på UK Albums Chart.
Bandet ble offisielt oppløst i 1992 grunnet at James ville satse på en solokarriere.


== Medlemmer ==
Wendy James – vokal (1986–1991)
Nick Christian Sayer – gitar (1986–1991)
Dave Parsons – bass (1986–1991)
Tex Axile – keyboard og trommer (1986–1991)
Pol Burton – trommer (1986–1989)


== Diskografi ==
StudioalbumPop Art (1988, MCA Records) [UK #4, AUS #13]
Velveteen (1989, MCA Records) [UK #1, AUS #2]
Little Magnets Versus the Bubble of Babble (1991, MCA Records) [AUS #25]SinglerRevolution Baby (1987)
Tell That Girl to Shut Up (1988) [UK #45, US #87, AUS #44]
I Want Your Love (1988) [UK #5, AUS #7, SA #1]
Revolution Baby (ny-utgivelse) (1988) [UK #30, AUS #22]
Sister Moon (1988) [UK #41, AUS #91]
Baby I Don't Care (1989) [UK #3, AUS #3]
The Only One (1989) [UK #15, AUS #30]
Landslide of Love (1989) [UK #14, AUS #65]
Born to Be Sold (1989) [UK #22, AUS #97]
Child of the Age (1989)
(I Just Wanna) B with U (1991) [UK #30, AUS #16]
If Looks Could Kill (1991) [UK #41, AUS #51]SamlealbumThe Complete 12"ers Collection Vol. 1 (1990, MCA Records)
Mixes (1992, MCA Records)
Kiss Their Sons (1998, Universal Records)
Baby I Don't Care (2002, Spectrum Music)


== Eksterne lenker ==
(en) Transvision Vamp på Discogs 
(en) Transvision Vamp på MusicBrainz 
(en) Transvision Vamp på Songkick 
(en) Transvision Vamp på Last.fm 
(en) Transvision Vamp på AllMusic
Hvalenes sang – Oratorium

Hvalenes sang – Oratorium er et musikkalbum med Ketil Bjørnstad, utgitt i 2010.


== Sporliste ==
«Hvalenes sang»
«Jeg våknet her en dag»
«O ensomhet»
«Hymne»
«Mot hav»
«Soloppgang over havet»
«Koral»
«Var ikke gud i meg»
«En nat i længst forsvundne tider»
«Bliv hos oss livets sol»
«Som bølgen løftes opp»
«Bønn»
«Hvor stille denne natt»
«Jeg vokste inn i alt»
«Hvalenes sang 2»
«Kveld»
«Jeg sprang på isflak»
Remembrance

Remembrance er et musikkalbum med Ketil Bjørnstad, utgitt i 2009.


== Sporliste ==
«I»
«II»
«III»
«IV»
«V»
«VI»
«VII»
«VIII»
«IX»
«X»
«XI»
The Shadow

The Shadow er et musikkalbum med Ketil Bjørnstad, utgitt i 1990.


== Sporliste ==
«Sweetest Love»
«A Lecture Upon the Shadow»
«The Shadow»
«The Good-Morrow»
«Go, and Catch a Falling Star»
«The Dream»
«The Token»
«The Paradox»
«His Picture»
«Love's Exchange»
«The Silence»
«Hymn»
Ghulam Abbas (ungdomsarbeider)

Ghulam Abbas (født 1977) er ungdomsarbeider og lagleder for Furuset Fotballs A-lag. Abbas er tidligere dømt for hvitvasking og mafiavirksomhet. Han var en av flere lederskikkelser i den kriminelle B-gjengen. 


== Tidlig liv ==
I et intervju med Dagbladet fortalte Abbas at hans personlighet endret seg da hans venn ble myrdet av en rasist på Lindeberg senter i 1995. Før dette drapet hadde Abbas opplevd rasistisk mobbing i årevis, og Abbas bemerket at han og andre pakistanere måtte holde sammen for å unngå å få juling.


== Furuset-episoden ==
I mars 2007 ble Abbas skutt utenfor sitt hjem på Granstangen på Furuset. Young Guns medlemmet Alex Ruiz Fuica, som selv ble skutt på Aker Brygge i 2006, ble dømt til 11 års fengsel for drapsforsøket på Abbas.


== Dom for mafiavirksomhet ==
I februar 2009 ble Abbas og flere av hans brødre dømt til flere års fengsel for organisert kriminalitet. Både Ghulam Abbas og hans bror Zahid eide leiligheter og eiendommer i boligkomplekset Sports Park i Natal i Brasil, uten at det var registrert i den brasilianske sentralbanken pengeoverføringer i en slik størrelsesorden at eiendommene kunne kjøpes på lovlig vis. Retten besluttet at de to leilighetene i Brasil skulle inndras.


== Ungdomsarbeider ==
Abbas ble løslatt i 2010, og arbeider i dag som ungdomsarbeider.


== Referanser ==